Diari Oficial de la Generalitat Valenciana


Sumari del DOGV 1110, del 19-07-1989 (1989/814576)

RESOLUCIÓ de 30 de juny de 1989, de la Conselleria de Cultura, Educació i Ciència, que disposa l'obertura d'informació pública sobre l'expropiació forçosa dels terrenys situats en el terme municipal de València, en l'indret Avinguda dels Tarongers, que han de quedar afectats a la Universitat de València (Estudi General de València) per al Campus Nou.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1110

Data del DOGV
:   19-07-1989

Secció del DOGV
:   ALTRES DISPOSICIONS

Número del document
:   1989/814576


Data del document
:   30-06-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 30 de juny de 1989, de la Conselleria de Cultura, Educació i Ciència que disposa l'obertura d'informació pública sobre l'expropiació forçosa dels terrenys situats en el terme municipal de València, en l'indret Avinguda dels Tarongers, que han de quedar afectats a la Universitat de València (Estudi General de València) per al Campus Nou.  
Per Decret 67/1989, de 9 de maig, del Consell de la Generalitat Valenciana, és declarat d'utilitat pública, a l?efecte d'expropiació forçosa, l'adquisició dels terrenys situats en l?indret conegut per Avinguda dels Tarongers, termini municipal de València, que han de quedar afectats a la Universitat de València (Estudi General de València), a les finalitats culturals, docents i esportives inherents a la institució universitària.  
Aquesta Universitat, considerada beneficiària de l'expropiació per l'article segon del decret esmentat, ha formulat i tramés a aquesta Conselleria, tot complint l'article 17 de la Llei d'Expropiació Forçosa i l'article 16 del Reglament, la llista dels béns que són considerats d'expropiació necessària.  
Acomplit aquest tràmit, ara s'està en el període d'obertura d'informació pública, previst en la Llei d?Expropiació Forçosa i en el Reglament, com a previ i indispensable al subsegüent tràmit d'acord sobre la necessitat d'ocupació dels terrenys.  
Per tot el que ha estat exposat, en virtut de les competències que en l?expedient d'expropiació m'han estat atribuïdes per l'article quart del Decret 67/1989, de 2 de maig, del Consell de la Generalitat Valenciana, he resolt:  
Primer. A l?efecte del que disposen els articles 18 i 19 de la Llei d?Expropiació Forçosa i 17 i 18 del Reglament es fa pública la llista concreta i individualitzada dels béns que són considerats d'expropiació necessària, declarada d'utilitat pública pel Decret 67/1988, de 2 de maig (DOGV núm. 1061 de 10-5-89) del Consell de la Generalitat Valenciana.  
Segon. Es concedeix un termini de quinze dies hàbils, perquè els titulars de drets afectats per l'expropiació puguen aportar totes les dades que permeten la rectificació de les possibles errades o omissions que es consideren comeses en la llista que es fa pública, o oposar-se per raons de forts o de forma, a la necessitat de l'ocupació. En aquest cas, s'hauran d'assenyalar els fonaments de l'oposició pels quals s'ha de considerar preferent l'ocupació d'altres béns o l'adquisició d'altres drets diferents i no compresos en la llista, com a més convenient a la finalitat d'expropiació.  
Tercer. Les al·legacions a que es refereix l'apartat segon, seran presentades, dins el termini expressat, en les dependències de la Gerència de la Universitat, situades en el carrer Roger de Lauria núm. 6, 5ª planta, 02. València.  
Quart. Aquesta resolució, amb l'annex que conté la llista concreta i individualitzada dels béns a expropiar serà publicada en la manera disposada per la legislació d'expropiació forçosa.  
València, 30 de juny de 1989. - El Conseller de Cultura, Educació i Ciència: Cebrià Ciscar i Casaban.  
ANNEX  
LLISTA CONCRETA I INDIVIDUALITZADA DELS BENS PER AL CAMPUS NOU DE LA UNIVERSITAT DE VALENCIA (ESTUDI GENERAL, DE VALENCIA) QUE SON CONSIDERATS D'EXPROPIACIO FORÇOSA (DECLARADA D'UTILITAT PUBLICA PEL DECRET DEL CONSELL 67/l989, DE 2 DE MAIG DOGV FOH 5198 DE 10-5-89).  
Tots aquests terrenys tenen la consideració d'horta. Estan situats en el terme municipal de València, en l?indret conegut per Avinguda dels Tarongers, amb una superfície aproximada de 366.839 m2. Els límits són: Al nord, amb la Universitat Politècnica; al sud, amb el camí del Cabanyal; a l?est, amb el cementeri del mateix nom: i a l?oest, amb l?inici de l'autopista A-7.  
Veure annex